text: उन्होंने कहा कि भारत के बहुसंख्यक समुदाय व सरकार को इस तथ्य को ध्यान में रखना चाहिए कि अल्पसंख्यक खास तौर पर मुस्लिम भारत में अपनी पहचान को राष्ट्र के भाग के तौर पर मानते हैं। भारत जैसे देश में मुस्लिमों की ऐसी आबादी है जो सफल, एकीकृत है और खुद को भारतीय के रूप में मानती है। ऐसा बहुत से देशों में नहीं है। लोकतंत्र में सबसे प्रमुख पद राष्ट्रपति या प्रधानमंत्री का पद नहीं है, बल्कि नागरिकों का पद है। अगर आप किसी नेता को कुछ ऐसा करते देखें जो सही नहीं हो, तो आप खुद से पूछें कि क्या मैं इसका समर्थन करता हूं? नेता उन दर्पणों की तरह होते हैं जिनसे सामुदायिक सोच झलकती है।